**Gülay Kutal** (født 7. mars 1963 i Tyrkia) er en norsk politiker (SV), informatiker og oversetter/forfatter.

Politisk arbeid
---------------

Hun har vært landsstyremedlem 2005–2007, første faste kvinnelig sentralstyremedlem med minoritetsbakgrunn 2007–2013, og landsstyremedlem 2013–2017 i SV. Kutal har vært forslagstiller for å opprette SVs etniske likestillingsutvalg i 2005. Hun har ledet SVs etniske likestillingsutvalg siden, i 12 år fra 2005 til 2017. Hun har arbeidet for likestilling av mennesker med annen etnisk bakgrunn i Norge. Hun har vært engasjert i partiets asyl-, flyktning-, innvandrings- og integreringspolitikk og har arbeidet for antirasisme, har vært engasjert i debatten om hijab med blant annet innlegg i P2-akademiet og jobbet for dobbelt statsborgerskap.

I 2010 ble Kutal foreslått som Oslo SVs av et mindretall på 7 mot et flertall på 12 som ville ha Marianne Borgen. Hun laget politisk tegneserie sammen med sin ektemann, Firuz Kutal, i valgkampen i 2011. Kutal var innvalgt i Oslo bystyre for SV 2011–2015[] og var medlem i Kultur- og utdanningskomiteen. Siden har hun vært varamedlem i Oslo bystyre for SV, varamedlem i Helse- og sosialkomiteen 2015–2019 og varamedlem i Finanskomiteen fra 2019 til nå.

Hun har jobbet for flere kommunale tjenester og mot privatisering med bl.a. salg av kommunens barnehager  og salg av Oslokino  Hun jobbet med SVs alternative forslag til byrådets sosialmobilitetsmelding med blant annet mer innsats med å rekruttere og beholde kvalifiserte ansatte, mer tillit og mindre byråkrati i barnehager, gjort motstand mot å innføre læringsmål i barnehagen, kveldsåpne barnehager, nærhetsprinsippet i tildeing av plasser ved barnehager, styrking av språkmiljøer og språkutvikling, og krav om at gratis kjernetid bør utvides til å gjelde flere bydeler og at også 3 åringene bør omfattes av ordningen.

Utdanning
---------

Hun har Bachelor of Science grad i Industrial Engineering fra Boğaziçi-universitetet fra 1984 og cand.scient grad i Informatikk fra Universitetet i Oslo fra 1993. Kutal ble kåret til en av topp 10 internasjonale kvinner i Norge i 2004. Hun har jobbet i Cinet som IT-sjef,  gründer i IT-konsulentselskapet Egroup Eon]] og har hatt jobber som IT-leder i Allianse, ErgoGroup, EVRY og Sykehuspartner.

Utgivelser
----------

Kutal har oversatt flere verk fra norsk til tyrkisk med blant annet Jostein Gaarders *Sofies Verden*.

Hun har utgitt *Emek Vererek Demokrasi* (Demokrati med hardt arbeid) på tyrkisk.

Hun har også, sammen med Knut Kjelstadl, utgitt Der ingen er flertall - Historien om Sosialistisk Verdenskafe.

Referanser
----------

1. ↑  «-Selvfølgelig må man bruke stemmeretten! - Europabevegelsen». *Europabevegelsen*. 10. september 2015. Besøkt 29. mars 2017.
2. ↑  «Ildsjelen». *Utrop*. Besøkt 29. mars 2017.
3. ↑  «Utrop - Rasisme, islamofobi og stengte grenser». *www.utrop.no*. Besøkt 29. mars 2017.
4. ↑  Kutal, Gülay (20. november 2013). «Lukkede mottak er ikke løsningen». *Radikal Portal*. Besøkt 29. mars 2017.
5. ↑  «P2-akademiet - bind XXXII | | 9788275961561 - Haugenbok.no». *Haugenbok.no*. Besøkt 29. mars 2017.
6. ↑  NRK. «Hidjab - symbol for undertrykkelse eller frivillig brukt stigma?». *NRK* **(norsk)**. Besøkt 29. mars 2017.
7. ↑  Kutal, Gülay (11. oktober 2012). «To pass i Norge». *Klassekampen*.
8. ↑  «Oslo-strid». *Klassekampen*. 13. november 2010.
9. ↑  «Laget politisk tegneserie». *Utrop*. Besøkt 20. februar 2017.
10. ↑  «Byrådet satte barns beste til side av ideologiske grunner». *Dagbladet.no* **(norsk)**. 17. august 2015. Besøkt 29. mars 2017.
11. ↑  «Oslo Kino må fortsatt eies av kommunen!». *Klassekampen* **(norsk)**. 12. juni 2012. [*død lenke*]
12. ↑  Johansen, Ivar. «Vi må tenke stort om de minste barna». *Ivar Johansens Blogg*. Besøkt 29. mars 2017.
13. ↑  Svendsen, Camilla. «Foreldrene jubler over barnehage på kveldstid». *Nettavisen* **(norsk)**. Besøkt 29. mars 2017.
14. ↑  «Vil ha åpne Oslo-barnehager midt på natten». *Aftenposten*. Besøkt 29. mars 2017.
15. ↑  Budstikke, Nordre Aker. «SV: Barn må slippe pendling til barnehagen / Bare seks av ti får barnehagene de ønsker seg mest». *Nordre Aker Budstikke*. Besøkt 29. mars 2017.
16. ↑  «Skal språkteste treåringer». *Aftenposten*. Besøkt 29. mars 2017.
17. ↑  «Gratis kjernetid i bydel Gamle Oslo kan ryke». *Aftenposten*. Besøkt 29. mars 2017.
18. ↑  «Industrial Engineering Program | Boğaziçi University | Department of Industrial Engineering». *www.ie.boun.edu.tr*. Arkivert fra originalen 21. februar 2017. Besøkt 20. februar 2017.
19. ↑
20. ↑  «Dagbladet - nyheter». *Dagbladet*. 28. mai 1997. Besøkt 19. februar 2017.
21. ↑  Emek Vererek Demokrasi